བོད་ཀྱི་རྒྱལ་རབས་ཉེར་བརྒྱད་པ་ཐོ་ཐོ་རི་གཉན་བཙན་འདི་ཉིད་འཁྲུངས་འདས་ཀྱི་ལོ་ཚིགས་ཡོངས་གྲགས་གོང་བརྗོད་རྫ་དཔལ་སྤྲུལ་རིན་པོ་ཆེ་དང༌།འཇུ་མི་ཕམ་གཉིས་ཀྱི་བཞེད་ཚུལ་ཕྱི་ལོ་༣༧༣ལོར་སྐུ་འཁྲུངས་པ་དང༌།ཕྱི་ལོ་༤༩༣ལོར་སྐུ་འདས་ལུགས་གསུངས་པ་ལྟར་རང་ལུགས་སུ་བཟུང་ཡོད་ཀྱང༌།དེ་མ་ཡིན་པའི་རྒྱལ་པོ་ཐོ་ཐོ་རི་གཉན་བཙན་སྐུའི་འཁྲུངས་འདས་ཀྱི་ལོ་ཚིགས་ལ་བཞེད་པ་མི་མཐུན་པ་ཧ་ཅང་གིས་མང་པོ་ཡོད་འདུགདཔེར་ན།ངའི་མིག་ལམ་དུ་ཟིན་པའི་འཁྲུངས་ལོ་ལ་བཞེད་པ་མི་འདྲ་བ།སྐུ་ངོ་ཞྭ་སྒབ་པ་དབང་ཕྱུག་བདེ་ལྡན་མཆོག་གིས་ཕྱི་ལོ་༡༧༣ལོར་འཁྲུངས་པར་འདོད་དང༌།སུམ་པ་མཁན་ཆེན་གྱིས་ཕྱི་ལོ་༢༤༤ལོར་འཁྲུངས་པར་འདོད།བཻ་དཀར་ནང་ཕྱི་ལོ་༢༥༥ལོར་འཁྲུངས་པར་འདོད།སྡེ་སྲིད་ཀྱི་བཻདཀར་གཡའ་སེལ་ལས་ཕྱི་ལོ་༣༣༢ལོར་འཁྲུངས་པར་འདོད།དགེ་ཡེ་བ་ཚུལ་ཁྲིམས་སེང་གེའི་ཆོས་འབྱུང་དུ་ཕྱི་ལོ་༣༤༧ལོར་འཁྲུངས་པར་འདོད།ས་སྐྱའི་ཡིག་རྙིང་དང༌།དུས་གསལ་སྒྲོན་མེ།ངོར་པའི་ཆོས་འབྱུང་བཅས་ཀྱིས་ཕྱི་ལོ་༣༤༨ལོར་འཁྲུངས་པར་འདོད།ས་ཆེན་གྱིས་ཕྱི་ལོ་༤༠༦ལོར་འཁྲུངས་པར་འདོད།འགྲོ་མགོན་འཕགས་པས་ཕྱི་ལོ་༣༦༦ལོར་འཁྲུངས་པར་འདོད།གཡས་རུ་སྟག་ཚང་དང༌།མཁས་པ་དགའ་བྱེད་ལྟར་ན་ཕྱི་ལོ་༤༡༩ལོར་འཁྲུངས་པར་འདོད།